
			IRAGARKIAK

			Beste iragarki ofizial batzuk

			TURISMO, MERKATARITZA ETA KONTSUMO SAILA

			4799

			IRAGARKIA, zeinaren bidez Turismo, Merkataritza eta Kontsumo Saileko Zerbitzu zuzendariak jakinarazten baitu zehapen-prozedurako instruktorearen ebazpen-proposamena.

			Aipatutako ebazpen-proposamena jakinarazten saiatu arren, lortu ez denez, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legeak 44. artikuluan xedatutakoa betetzeko.

			Prozeduran interesa duen pertsonak (eranskinean dago identifikatuta) ebazpen-proposamenaren testu osoa ikusi ahal izango du, bai eta espedientea kontsultatu eta espedientean dauden agirien kopiak lortu ere. Horretarako, Eusko Jaurlaritzako Turismo, Merkataritza eta Kontsumo Saileko Zerbitzu Zuzendaritzara jo beharko du (Donostia kalea 1, 9. solairua, Lakua I, Vitoria-Gasteiz), edo Eusko Jaurlaritzako Turismo eta Merkataritzako edozein lurralde-bulegotara:

			Bizkaiko Lurralde Ordezkaritza: Gral. Concha kalea 23, Bilbao.

			Gipuzkoako Lurralde Ordezkaritza: Easo kalea 10, Donostia.

			Arabako Lurralde Ordezkaritza: Samaniego kalea 2, Vitoria-Gasteiz.

			Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez ere eskuratu ahal izango du haren edukia https://www.euskadi.eus/nirekarpeta

			Halaber, hamabost (15) egun baliodun ditu alegazioak egiteko, frogaldia irekitzea eskatzeko eta egoki iritzitako frogabideak proposatzeko.

			Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

			Vitoria-Gasteiz, 2024ko urriaren 7a.

			Zerbitzu zuzendaria,

			JOSÉ ANTONIO CARRILLO NAVAS.

			ERANSKINA

